வழக்கமான இரட்டை வேட படம் தான். அண்ணன், தம்பி இருவருக்கும் உருவத்தில் வித்யாசமேயில்லை, பாடி லேங்குவேஜில் கூட வித்யாசமில்லை. ஆனால் கேரக்டர்களில் வித்யாசம் மலையளவில் உண்டு. அண்ணன் கோபக்காரன், நியாயத்துக்காக எகிறுபவன். தம்பி வக்கீல், ஸ்த்ரிலோலன், தன் சுகத்துக்காக சொந்த அண்ணனையே போட்டு தள்ள முடிவெடுப்பவன். வீட்டில் சின்ன வயதிலிருந்தே அண்ணனைவிட தம்பியின் பால் அன்பும் ஆதரவும் அதிகமாயிருக்க, தம்பி வீட்டில் நல்லவனாகவும், வெளியே எல்லா தில்லாலங்கடியும் செய்பவனாக இருக்கிறான். அண்ணன்காரன் மீன் கடை வைத்துள்ளான். தம்பியால் ப்ரச்சனைக்குள்ளான பெண்ணொருத்தி தற்கொலை செய்து கொள்ள, அதற்கு காரணமான தம்பியின் மீது கேஸ் தொடுக்கிறான். எல்லா விதமான தகிடுதத்தங்களை செய்து கேஸிலிருது வெளிவரும் தம்பி அண்ணனை கூலிப் படையினரை வைத்து போட்டுத் தள்ள முடிவெடுக்கிறான். முடிந்தானா? இல்லையா? என்பது க்ளைமாக்ஸ்.